
digi-lodge: Ενίσχυση ξενοδοχειακών και τουριστικών καταλυμάτων για τη δημιουργία διαδικτυακών τόπων προβολής και συστημάτων ηλεκτρονικών κρατήσεων
Περιγραφή:
  Οι τουριστικές επιχειρήσεις θα ενισχυθούν μέσω της δράσης για: 
α.    την ολοκληρωμένη και ποιοτική παρουσίαση στο Διαδίκτυο των εγκαταστάσεων τους καθώς και της ευρύτερης τοποθεσίας στην οποία βρίσκονται,    
β.    την πραγματοποίηση κρατήσεων μέσω διαδικτύου για όλο το εύρος των υπηρεσιών και προϊόντων τους, και  
γ.    την προσέλκυση νέων πελατών μέσω της παροχής ολοκληρωμένων ψηφιακών υπηρεσιών εξυπηρέτησης, τη δημιουργία στις εγκαταστάσεις τους σημείων ασύρματης πρόσβασης στο διαδίκτυο κ.λ.π.

Η υλοποίηση των παραπάνω θα πραγματοποιηθεί με την ανάπτυξη και αξιοποίηση εφαρμογών διαδικτυακής προβολής και ηλεκτρονικών κρατήσεων καθώς και με την ολοκλήρωση αυτών των εφαρμογών με συστήματα μηχανογράφησης των τουριστικών μονάδων.     

Πρόγραμμα:
  ΨΗΦΙΑΚΗ ΣΥΓΚΛΙΣΗ 2007-2013 ΚΑΙ 4 ΠΕΠ   

Αποδέκτες:
Ξενοδοχειακά ή τουριστικά καταλύματα.

  

Προθεσμία υποβολής αιτήσεων: 

30/7/2009-... Έναρξη δημιουργίας λογαριασμών χρηστών, δημιουργία ηλεκτρονικών αιτήσεων 
15/9/2009-... Έναρξη υποβολής ηλεκτρονικών αιτήσεων και για όσο διάστημα δεν έχει εξαντληθεί ο διαθέσιμος Προϋπολογισμός ανά Περιφέρεια και σε κάθε περίπτωση όχι περισσότερο των 18 μηνών από την ημερομηνία προκήρυξης. 

Η υποβολή των Αιτήσεων για την επιχορήγηση των Επενδυτικών Σχεδίων θα πραγματοποιείται ηλεκτρονικά μέσω του Πληροφοριακού Συστήματος Δράσεων Κρατικών Ενισχύσεων της ΨΗΦΕΝ ΑΕ και της συμπλήρωσης σχετικής ηλεκτρονικής φόρμας υποβολής.

Για τη συμπλήρωση της φόρμας αυτής κάθε ενδιαφερόμενη επιχείρηση θα πρέπει να επισκεφτεί τον διαδικτυακό τόπο της δράσης και να δημιουργήσει λογαριασμό χρήστη ώστε να αποκτήσει πρόσβαση στο Πληροφοριακό Σύστημα. Το Πληροφοριακό Σύστημα Διαχείρισης Δράσεων Κρατικών Ενισχύσεων είναι διαθέσιμο από την Πέμπτη 30/7/2009 για τη δημιουργία λογαριασμών χρηστών καθώς και για την επεξεργασία και αποθήκευση των αιτήσεων που θα υποβληθούν στο πλαίσιο της Δράσης

Οι αιτήσεις θα υποβληθούν ηλεκτρονικά, ανά Περιφέρεια, σύμφωνα με το ακόλουθο πρόγραμμα: 

· Ανατ. Μακεδονία – Θράκη, Ήπειρος, Θεσσαλία, Ιόνια Νησιά, Δυτική Ελλάδα, Πελοπόννησος, Βόρειο Αιγαίο, Κρήτη από Τρίτη 15 Σεπτεμβρίου 2009 και ώρα 14:00 

· Κεντρική Μακεδονία από Τετάρτη 16 Σεπτεμβρίου 2009 και ώρα 14:00 

· Δυτική Μακεδονία από Πέμπτη 17 Σεπτεμβρίου 2009 και ώρα 14:00 

· Στερεά Ελλάδα από Παρασκευή 18 Σεπτεμβρίου 2009 και ώρα 14:00 

· Αττική από Δευτέρα 21 Σεπτεμβρίου 2009 και ώρα 14:00 

· Νότιο Αιγαίο από Τρίτη 22 Σεπτεμβρίου 2009 και ώρα 14:00 

Μετά την επιτυχή ηλεκτρονική υποβολή της αίτησης για επιχορήγηση του Επενδυτικού Σχεδίου, ο δυνητικός δικαιούχος υποβάλλει εντύπως μέσα σε δέκα (10) ημερολογιακές ημέρες, τον ολοκληρωμένο Φάκελο Αίτησης.

  

Περιοχή εφαρμογής: 

ΟΛΗ Η ΕΛΛΑΔΑ 

  

Όροι και προϋποθέσεις: 

Επιλέξιμες προς χρηματοδότηση θεωρούνται οι επιχειρήσεις για τις οποίες συντρέχουν αθροιστικά οι παρακάτω προϋποθέσεις:

1. Η Επιχείρηση δραστηριοποιείται ως Ξενοδοχειακό ή Τουριστικό κατάλυμα. Συγκεκριμένα, απευθύνεται σε  
· ξενοδοχεία κλασικού τύπου, ξενοδοχεία τύπου Motel, 
· ξενοδοχεία τύπου επιπλωμένων διαμερισμάτων και 
· ξενοδοχεία μικτού τύπου (κλασσικού τύπου και επιπλωμένων διαμερισμάτων).  

· όλες τις μορφές ενοικιαζόμενων δωματίων και ενοικιαζόμενων επιπλωμένων διαμερισμάτων που πληρούν τις ελάχιστες υποχρεωτικές απαιτήσεις εξοπλισμού και υπηρεσιών ανά κατηγορία κλειδιών, 
· όλα τα παραδοσιακά καταλύματα και 
· όλες τις τουριστικές επιπλωμένες κατοικίες και επαύλεις και τις οργανωμένες τουριστικές κατασκηνώσεις (κάμπινγκ). 

Για την επιβεβαίωση του συγκεκριμένου κριτηρίου λαμβάνονται υπόψη οι εξής Κωδικοί Αριθμοί Δραστηριότητας (Κ.Α.Δ): 

· Κ.Α.Δ 55.1 (και οι υποκατηγορίες του), 55.2 (και οι υποκατηγορίες του) με βάση την κωδικοποίηση Κ.Α.Δ.-1997 ή 

· Κ.Α.Δ 55.1 (και οι υποκατηγορίες του), 55.2 (και οι υποκατηγορίες του), 55.3 (και οι υποκατηγορίες του) με βάση την κωδικοποίηση Κ.Α.Δ.-2008. 

· Για τον έλεγχο κάλυψης του παρόντος κριτηρίου εξετάζονται οι Κ.Α.Δ. βάσει της Βεβαίωσης Έναρξης Δραστηριότητας καθώς και τυχόν μεταβολών. Σε περίπτωση που έστω ένας από αυτούς τους αριθμούς έχει ως πρόθεμα κάποιον από τους παραπάνω κωδικούς, τότε η επιχείρηση θεωρείται ότι καλύπτει το συγκεκριμένο κριτήριο. 

1. Η Επιχείρηση λειτουργεί νόμιμα, διατηρώντας σε ισχύ όλες τις προβλεπόμενες από το νόμο άδειες λειτουργίας. 

2. Η Επιχείρηση είναι υφιστάμενη με ημερομηνία Έναρξης Δραστηριότητας πριν την 01.01.2009. 

3. Ο κλάδος δραστηριότητας της Επιχείρησης (εφόσον διαφέρει από το σημείο 1) δεν εμπίπτει στις εξαιρούμενες κατηγορίες δραστηριότητας του κανόνα De Minimis, οι οποίες αναφέρονται αναλυτικά στο Παράρτημα ΙΙ (Παράγραφος 7) του Οδηγού Υποβολής. 

4. Η Επιχείρηση δεν έχει λάβει επιχορηγήσεις από Προγράμματα και Δράσεις Κρατικών Ενισχύσεων που εμπίπτουν στον κανόνα De Minimis, τα οποία αθροιστικά μαζί με την αιτούσα επιχορήγηση υπερβαίνουν τις 500.000 Ευρώ. 

Η Επιχείρηση θα δηλώνει στην ηλεκτρονική φόρμα υποβολής τα προγράμματα που υλοποιήθηκαν ή υλοποιούνται βάσει του κανονισμού Ε.Ε. 1998/2006 της Επιτροπής της 15ης Δεκεμβρίου 2006 για την εφαρμογή των άρθρων 87 και 88 της συνθήκης στις ενισχύσεις ήσσονος σημασίας όπως ισχύει, ή προγενέστερου αυτού, στα οποία η Επιχείρηση και οι επιχειρήσεις οι οποίες συμμετέχουν σε αυτή ή αυτή συμμετέχει με ποσοστό μεγαλύτερο του 25% ή έχει δικαίωμα ψήφου, έχουν λάβει κρατική ενίσχυση (επιχορήγηση) έως την ημερομηνία υποβολής αίτησης στο πλαίσιο της Δράσης.

Η ενίσχυση που θα λάβει η Επιχείρηση από την παρούσα Δράση (η οποία λογίζεται ανά διακριτό Α.Φ.Μ. και σωρευτικά για τις αιτήσεις που μπορεί να υποβληθούν ανά διακριτή άδεια λειτουργίας τουριστικής μονάδας) , αθροιζόμενη με οποιαδήποτε άλλη ενίσχυση έχει λάβει ή θα λάβει η Επιχείρηση βάσει των αναφερομένων στην παρ. 4.1 του παρόντος Οδηγού, δεν πρέπει να υπερβαίνει το ποσό των 500.000 €.

Η χρονική διάρκεια ολοκλήρωσης των εγκριθέντων Επενδυτικών Σχεδίων δε δύναται να ξεπερνά τους 12 μήνες από την ημερομηνία έγκρισης τους.

  

Τι χρηματοδοτείται: 

Κάθε επιχείρηση που θα συμμετάσχει στη δράση "digi-lodge» μπορεί να υποβάλει επενδυτικι πρόταση στο πλαίσιο των ακόλουθων επιλέξιμων ενεργειών:
• Ε(1): Πολυγλωσσικός διαδικτυακός τόπος προβολής τουριστικής μονάδα με δυνατότητες online κρατήσεων (υποχρεωτικη ενέργεια)
• Ε(2): Μηχανοργάνωση τουριστικών μονάδων
• Ε(3): Ασύρματη Επικοινωνία
• Ε(4): Ηλεκτρονική προώθηση προβολή
• Ε(5): Ενέργειες ολοκλήρωσης της επένδυσης

  

Ύψος και είδος ενίσχυσης: 

Ο μέγιστος προϋπολογισμός ανά υποβαλλόμενο Επενδυτικό Σχέδιο ενίσχυσης μπορεί να ανέρχεται μέχρι του ποσού των 40.000 € και το ανώτατο ποσό της επιχορήγησης για αυτή την περίπτωση μπορεί να ανέρχεται μέχρι του ποσού των 24.000 € (ήτοι το 60% του μέγιστου προϋπολογισμού του Επενδυτικού Σχεδίου ενίσχυσης).

Ο ελάχιστος προϋπολογισμός ανά Επενδυτικό Σχέδιο ενίσχυσης ορίζεται στα 7.000 €.

Ανεξαρτήτως του συνολικού προϋπολογισμού του υποβαλλόμενου Επενδυτικού Σχεδίου, η επιχορήγηση την οποία θα λάβει κάθε επένδυση είναι 60% του προϋπολογισμού και μέχρι του ανώτατου ορίου, όπως αυτό έχει προσδιοριστεί ανά επενδυτική πρόταση, σύμφωνα με τα οριζόμενα στους Οδηγούς της Δράσης.

Σε κάθε περίπτωση, θα πρέπει να τηρούνται τα επιμέρους όρια των ενεργειών και των δαπανών, όπως αυτά αναλύονται στον Οδηγό Υποβολής.

Το ανώτατο ύψος του προτεινόμενου προϋπολογισμού ανά υποβαλλόμενη πρόταση διαμορφώνεται με βάση τον πίνακα στον Οδηγό Υποβολής και  δεν αποτελεί σημείο συγκριτικής αξιολόγησης. Αντίθετα, θα ληφθεί υπόψη η ρεαλιστική εκτίμηση του κόστους της επένδυσης κατά τη διαδικασία πιστοποίησης της επένδυσης.

Περισσότερες οδηγίες στον Οδηγό Υποβολής.

  

Προϋπολογισμός: 

Διαθέσιμος προϋπολογισμός για την δράση: 75.000.000,00 €
  

Αρμόδιος Φορέας 

Επωνυμία:
  Ψηφιακές Ενισχύσεις ΑΕ    

Πληροφορίες
Επωνυμία:
  Ψηφιακές Ενισχύσεις ΑΕ 



Διεύθυνση:
  Κολοκοτρώνη 8, 105 61 Αθήνα 



Τηλέφωνο:
  210 3377940 



Ιστοσελίδα χειριστή:
  http://www.digitalaid.gr/default.asp 



    

Προκήρυξη και πληροφοριακό υλικό:
  http://digilodge-portal.digitalaid.gr/Default.aspx 



  

Οδηγός Υποβολής:
  
Κατεβάστε το αρχείο

